10/12/2021 | Administración LocalMunicipal
Ortigueira
Secretaría
Aprobación definitiva da modificación da bases de execución do orzamento municipal vixente

O Pleno do Concello de Ortigueira, en sesión do día 3 de novembro de 2021, acordou aprobar o expediente de modificación das bases de execución do orzamento municipal para o exercicio 2021 engadindo a base 26BIS: anticipos de caixa fixa. Así mesmo, expúxose o expediente a información pública e audiencia aos interesados, previo anuncio no taboleiro de anuncios do Concello e no Boletín Oficial da Provincia numero 214 de data 10 de novembro de 2021, por un prazo de quince días hábiles, advertindo que no suposto de que non se presentaran reclamacións contra o mesmo, o citado acordo se elevaría a definitivo. Non presentándose no prazo de exposición pública reclamacións, queda aprobada definitivamente e publícase o texto integro da devandita base Base 26 BIS.- Anticipos de caixa fixa: 1. Terán a consideración de anticipos de caixa fixa as provisións de fondos de carácter non orzamentario e permanente que se fagan a un habilitado para a atención inmediata e posterior aplicación ao orzamento do ano en que se realicen, dos gastos correntes periódicos e repetitivos.2. Co anticipo de caixa fixa o habilitado poderá atender os gastos imputables ao capítulo 2 do estado de gastos, e no seu caso, artigo 48, da clasificación económica do Estado de gastos.3. Os límites cuantitativos dos anticipos son os seguintes: a. Globalmente os anticipos non poderán exceder no exercicio de 6.000 € b. Individualmente, cada anticipo non poderá exceder de 4.000 € 4. Os fondos destinados ao pagamento de anticipos de caixa fixa ingresaranse na conta corrente restrinxida denominada “Concello de Ortigueira conta corrente restrinxida de caixa fixa de Tesouraría”. Esta conta figurará no estado de tesourería do Concello e o seu control efectuarase do seguinte xeito: a. Antes do 31 de decembro, a Tesourería presentará á Intervención un estado de situación da conta corrente de anticipo de caixa fixa, onde figuren o saldo inicial da conta do período anterior, os ingresos e os pagamentos realizados. Tamén se acompañarán os extractos bancarios e un estado de conciliación se houbese discrepancias entre o saldo bancario e o saldo da conta de anticipos de caixa fixa. b. Por parte da Intervención, procederase a formalizar contablemente, se procede, os xuros que se devengaran.5. Os perceptores dos anticipos renderán contas dos gastos atendidos cos mesmos a medida que as necesidades de liquidez aconsellen a reposición dos fondos utilizados e, en todo caso, no mes de decembro de cada ano. As contas cos seus xustificantes serán aprobadas polo órgano competente que autorizou o gasto, previo informe de Intervención. A fiscalización dos anticipos de caixa realizarase pola Intervención previamente á reposición dos fondos, a tal efecto, as facturas e comprobantes que servirán como xustificantes serán orixinais. Non se admitirán como xustificantes de anticipos de caixa fixa os albaráns, co fin de evitar as duplicidades de pagamento cando o provedor presente a factura definitiva no concello.6. Para a contabilización dos anticipos de caixa fixa atenderase ao estipulado na regra 36 do modelo normal da ICAL 2013.7. De conformidade co establecido no artigo 219.1 do TRLRFL, os anticipos de caixa fixa non están sometidos a fiscalización previa. Establecerase un adecuado sistema de contabilización e control dos anticipos de caixa fixa a través do módulo específico da aplicación informática de contabilidade pública vixente.8. Órgano competente A constitución de anticipos de caixa fixa así como a reposición dos fondos realizarase polo Alcalde ou órgano en quen delegue.“ Contra o expresado acordo, que pon fin á vía administrativa, cabe interpoñer de conformidade co artigo 171 do TRLFL, recurso contencioso-administrativo ante a correspondente Sala do Tribunal Superior de Xustiza da Comunidade Autónoma no prazo de dous meses contados a partir do día seguinte ao da presente publicación. O que se fai publico para xeral coñecemento e aos efectos oportunos. Ortigueira, 3 de decembro de 2021 O Alcalde Juan Vicente Penabad Muras